અરવલ્લી જીલ્લાના સુપ્રસિદ્ધ યાત્રાધામ અને ભગવાન બુદ્ધના અવશેષો મળી આવ્યા હતા તે દેવની મોરી ગામે એક મહિલાનું બીમારીથી મોત નિપજતા અંતિમવિધિ માટે સ્મશાને લઈ જતા હતા. દરમિયાન ડાઘુઓ રસ્તામાં વનવિભાગ તંત્ર દ્વારા અંતિમધામ તરફ જવાના રસ્તા પર ખાડા ખોદી દેવામાં આવતાં મૃતદેહ અને લાકડા લઈ જવા શક્ય ન હોવાથી ગ્રામજનોને મૃતદેહ રસ્તામાં રાખી મુકવાની ફરજ પડતા અને મૃતક મહિલાની અંતિમ ક્રિયા અટકતા ગ્રામજનોમાં ભારે રોષ ફેલાયો હતો. વનતંત્ર વિભાગમાં આ અંગે રજુઆત કરતા અધિકારી રજા પર હોવાનું જણાવી મોતનો મલાજો પણ ન જળવતા મૃતદેહ અને ડાઘુઓ રસ્તામાં રઝળ્યા હતા. જો કે ખાડાઓમાંથી કામ ચલાઉ ધોરણે રસ્તો કાઢી અંતિમવિધિ કરાઈ હતી.